cyanic-selkie/wikianc huggingface dataset:
Search (kumpulan muzik)
1998-2002: Perpecahan dan pasca-aktiviti
Tidak lama setelah Amy kembali meniggalkan Search sekali lagi, ada ura-ura yang mengatakan bahawa Yazit mahu mengambil Awie sebagai pengganti namun Awie tidak dapat menerima tawaran itu kerana Awie sudah ada komitmennya yang tersendiri. Setelah Awie dan Yazit berbincang, Awie bersetuju menerima tawaran Yazit sebagai penyanyi jemputan. Menyebut nama 'Awie' di kulit album terbaharu Search menjadikan album yang berjudul Bikin Wilayah pada bulan Ogos 1998 meletup dipasaran. Album studio ke 9 termasuk album keseluruhan Search ini merupakan album pertama Search tanpa perjuangan Amy. Lagu Nur Nilam Sari menjadi pisang goreng panas di seluruh negara termasuk di corong-corong radio tempatan.
Seterusnya Search dan Awie mengadakan konsert berskala besar di PWTC Kuala Lumpur pada bulan Oktober 1998. Pada bulan Februari 1999, Search dan XPDC telah mengadakan konsert berskala besar selama dua hari berturut-turut yang dinamakan 'Konsert Rock Gergasi Berentap Search VS XPDC' yang dianjurkan oleh Norman KRU dan diadakan di Stadium Negara Kuala Lumpur. Konsert gergasi berentap tersebut turut memperkenalkan penyanyi baharu Search iaitu Moq dan juga turut dihadiri oleh bekas penyanyi Search, Amy. Konsert gergasi berentap tersebut juga adalah penglibatan terakhir Awie sebagai penyanyi undangan Search. Rezeki Search dan Awie bertambah seterusnya apabila album Bikin Wilayah berjaya meraih kemenangan dalam pertandingan Anugerah Industri Muzik (AIM) 1998 bagi kategori Album Rock Terbaik pada bulan Mei 1999. Akan tetapi, Search berada di ambang perpecahan apabila Kid, Din dan Fauzi menarik diri dan meninggalkan Yazit sebagai satu-satunya anggota asal Search. Sekali lagi kemelut Search dan Yazit mendapat perhatian para media hiburan tempatan. Akhirnya selepas berusaha, Yazit berjaya membariskan barisan baharu Search iaitu Moq (vokal), Shah (gitar), Zam (bass) dan Yazit (dram). Kontroversi berganda terus menimpa Search apabila lagu Nur Nilam Sari di gam oleh TV3 dan menyebabkan M. Nasir berasa sangat kecewa. Ia berikutan apabila Yazit mendakwa Awie enggan menyampaikan lagu tersebut bersama barisan baharu Search di dalam pertandingan Muzik-Muzik 1999. .
Selepas itu album baharu kesepuluh mereka iaitu Selepas Banjir dipasarkan pada tahun 1999. Din yang ditemui wartawan hiburan Berita Harian mendakwa berasa pelik dengan Yazit kerana hanya beliau (Yazit) seorang saja merupakan anggota asal Search yang muncul dengan album studio dan masih lagi menggunakan nama Search. Din tidak berani menjawab persoalan wartawan 'Adakah Search yang terdahulu akan kembali bersatu?'. Selepas Banjir, adalah album studio terakhir di bawah nama Search selepas album tersebut sambutan para peminat amat mengecewakan, sebelum kugiran itu dibubarkan album himpunan Rockestra dikeluarkan.
Walaupun tidak aktif pada awal dekad pertama alaf ketiga, tidak kurangnya album kompilasi yang dikeluarkan dengan nama Search, diisi lagu-lagu terpilih kumpulan rock ini, tidak lupa juga keluaran semula album Fenomena dan Gema di Timur Jauh yang menjalani usaha baik pulih digital. Yazid, Moq, dan Zam pula meneruskan perjuangan mereka dalam seni muzik tanah air dengan membentuk kugiran Rampage, sementara Amy giat mengusahakan kerjaya solonya yang melahirkan tiga album di bawah label Sony (kemudian menjadi Sony BMG): Aku, Suatu Masa dan IKON: A Rockstar Chronicle.
Pembubaran Search adalah satu sejarah paling pahit. Search ialah sebuah nama yang besar dalam sejarah muzik rock tanahair. Siapa sangka kumpulan yang begitu gagah ini tertewas setelah 18 tahun berentap di arena muzik malaysia. Akhirnya, Search tertewas setelah hampir 20 tahun berjuang dan telah dibubarkan secara rasmi pada 16 Januari 2001. Akhirnya Yazid mengistiharkan kepada wartawan hiburan dan seluruh peminat bahawa nama Search telah pun dimasukkan ke muzium seni. Namun Yazid mengulas bahawa Search tidak dibubarkan tetapi Search hanya dibekukan sementara waktu. Tidak lama kemudian Yazit selaku pengasas Search telah menukarkan nama kumpulan Search kepada Rampage yang kurang diterima oleh para peminat. Menjadi tanda tanya 'Adakah zaman kegemilangan Fenomena anggota Search akan dikembalikan?' namun Yazit enggan mengeluarkan sebarang kenyataan tepat kepada wartawan media hiburan.
2003-2009 : Bersatu Semula & Konsert S2
Selepas lebih kurang tiga tahun Search dibekukan, pada penghujung tahun 2003, Amy, Kid, Din dan Nasir akhirnya mengambil keputusan untuk bersatu semula dengan menjemput seluruh pelusuk wartawan hiburan mengadakan sidang media secara besaran bagi merancang sebuah konsert reunion berskala besar yang disaksikan oleh artis dari Indonesia kumpulan Godbless di Stadium Merdeka Kuala Lumpur dan bakal muncul album terbaharu yang berjudul Empire Garden. Sidang media itu juga turut dihadiri kumpulan Wings untuk memberi sokongan terhadap Search termasuk juga Search memperkenalkan Lola (bekas pemain drum XPDC) adalah selaku pemain drum baharu Search bagi menggantikan tempat Yazit. Selang beberapa hari kemudian ia dilanda sedikit kontroversi terhadap Yazit yang ditemui oleh wartawan media hiburan mendakwa dirinya (Yazit) tidak di maklum, tidak di jemput dan tidak mengetahui langsung tentang berita Search yang bakal mengadakan konsert berskala besar reunion itu. Yazit tidak restu dengan konsert yang dirancang oleh Search tanpa pengetahuannya. Yazit yang tersinggung mendesak Search supaya konsert yang di rancang oleh Search dibatalkan sehingga Yazit mahu melantik beberapa orang peguam dan bakal menfailkan saman terhadap Search di mahkamah, di tambah pula Yazit tetap yakin bahawa nama kumpulan Search itu adalah hak beliau dan juga adalah sebagai antara pengasas bersama Hillary. Ia memperkuatkan lagi bukti yang kukuh apabila Yazit tidak ketinggalan menunjuk dan menyiarkan bukti kepada wartawan media hiburan berhubung surat perletakan jawatan Amy yang ditandatangani olehnya sebagai penyanyi utama kumpulan Search pada awal tahun 1998. Ujar Yazit beliau tiada masalah jika Search memohon maaf kepadanya atau saling bermaafan antara satu sama lain 'Sekeras-keras aku boleh dicairkan juga jika dicurahkan dengan air.' Tarikh bakal konsert reunion itu telah di tunda beberapa kali, namun Search menafikan konsert itu bakal dibatalkan kerana kontroversi saman oleh Yazit. Jelas terpancar dikalangan peminat Search merindui aksi-aksi Search setelah mereka membekukan kumpulan Search pada tahun 2001.
Setelah konsert itu dijayakan kritikan bernas oleh sebahagian besar peminat Search melanda tentang ketiadaan Yazit sebagai anggota asal Search dan ada juga yang mengaitkan nama Hillary Ang. Namum Search enggan mengulas kritikan bernas itu bagaikan ada misteri. Persembahan konsert bersejarah tersebut itu telah dirakam dalam album live Konsert Rock Search Evolusi 2004 yang keluar tiga tahun kemudian. Setelah itu pada bulan September 2004 Search menjadi artis pembukaan untuk menjayakan konsert Scorpions di Kuala Lumpur yang membentuk jelajah Southeast Asia Unbreakable Tour oleh kugiran Jerman tersebut, walaupun menghadapi tentangan hebat dari Pemuda PAS atas alasan konsert tersebut bakal merosakkan akhlak muda-mudi. Lebih kurang setahun kemudian kemelut Search dan Yazit berakhir di mana Lola (dram) telah mengundurkan diri dari Search. Yazit adalah selaku pemain dram asal dan pengasas kumpulan Search telah kembali kepangkuan sebagai pemain drum Search setelah Search dan Yazit telah mendapat kata sepakat untuk kembali berdamai pada penghujng tahun 2005. Boleh dikatakan majoriti peminat berpuas hati dengan berita kembalinya Yazit kepada Search. Menurut para peminat juga, Search tidak sesuai atau tidak lengkap jika Yazit tiada di dalam kugiran lagenda pujaan hati mereka.
Ekoran dari kejayaan Amy membuat penyatuan semula bersama Search maka ramai artis yang dulu berkumpulan membuat penyatuan semula bersama kumpulan asal mereka seperti Nash bersama kumpulan Lefthanded, Awie bersama kumpulan Wings,Mael bersama kumpulan XPDC, Mus bersama kumpulan May, Salem bersama kumpulan Iklim, Joey bersama kumpulan Bumiputra Rockers (BPR) dan ramai lagi.
Pada awal tahun 2006, Kid dan Din telah mengundurkan diri sekali lagi dari Search dan Hillary kembali pada Search setelah sekian lama beliau meninggalkan kumpulan tersebut dari tahun 1988. Petikan bunyi gitar beliau begitu sinonim dengan kumpulan Search dan Cromok, petikan gitar beliau yang 'berhantu' membuatkan peminat masih mahukan Hillary Ang kembali bersama Search dan media mengesahkan bahawa Amy, Nasir, Hillary Ang dan Yazit kembali bersama untuk merakamkan album baharu sekali lagi, di samping memperkenalkan laman sesawang rasmi mereka, Dunia Search. Amy melaporkan bahawa tapak web tersebut dikunjungi 200,000 kali sepanjang minggu pertamanya. Single pertama mereka sejak tujuh tahun menyepi, Ying dan Yang yang boleh dimuat turun dari laman web tersebut, merupakan sebuah single dari EP Empire Garden. Bagaimanapun, EP tersebut tidak dapat dipasarkan atas masalah-masalah teknikal. Serentak dengan Empire Garden, mereka mengusahakan album Gothik Malam Edan yang mengunakn hasil dari Edrie Hashim & M. Nasir yang berjaya diterbitkan pada pertengahan tahun 2006, kali ini di bawah label edaran Life Records dan syarikat rakaman Neo Digital Sdn Bhd.
Pada tahun 2006 juga, Search mengumumkan konsert S2 Celebration sempena ulang tahun mereka yang ke-25, bergandingan dengan kumpulan Slank dari Indonesia, yang dijadualkan berlangsung pada 4 Januari 2007 di Stadium Merdeka. Bagaimanapun, kumpulan Search menarik diri pada saat-saat akhir, kononnya sebagai tanda penghormatan kepada mangsa-mangsa banjir yang melanda Kota Tinggi, Johor pada bulan sebelumnya, maka tinggalnya Slank dengan bantuan kugiran Spider dan Kumpulan Wings. Akibatnya, konsert yang menantikan kehadiran menececah 20,000 peminat menjadi hambar dengan kehadiran 7,000 orang sahaja, dilaporkan kebanyakannya berasal dari Indonesia. .Setelah Search membatalkan menyertai konsert S2 Celebration sempena ulang tahun mereka yang ke-25,Search membuat konsert Konsert Selepas Banjir di Johor, selepas banjir besar melanda Kota Tinggi, Johor. Tahun 2007 juga Search telah menjayakan konsert di Planet Hollywood Kuala Lumpur yang menyaksikan 'Full House' pada malam konsert tersebut.
Pada tahun 2008, Amy Search mencuri perhatian media Nusantara dengan meluahkan perasaan tidak senang hati atas kecenderungan stesen radio Malaysia yang seakan-akan mengutamakan lagu Indonesia.
2010-2011 : Jelajah Eropah dan Konsert Fenomena 30 Tahun! (2010-2011)
Kumpulan Search mengadakan jelajah Eropah dengan dibarisi ahli kumpulan Amy (penyanyi), Kid (gitar utama), Noordin (gitar irama), Nasir (bes) dan Yazit (drum) melebarkan sayapnya di Ireland dan United Kingdom pada 12 hingga 23 Februari, dengan kumpulan Hujan untuk persembahan pembukaan. Mereka beraksi di Button Factory, Dublin, pada 16 Februari; Scala London, King's Cross, London (18 Februari); dan Cavern Club, Liverpool (21 Februari).
Pada bulan seterusnya, Amy membintangi pementasan muzikal Suatu Masa: Amy yang "bukan berbentuk rock" di Istana Budaya dari 26 hingga 28 Mac. Muzikal anjuran Mentari Channel Network yang mengambil masa sejam 45 minit untuk setiap pementasan ini dijayakan bersama iringan muzik Orkestra Simfoni Kebangsaan, dengan ciri-ciri monolog yang penuh emosi.
Pada 1 Mei 2010, Search kembali bergabung tenaga dengan kugiran Wings untuk mengadakan sebuah lagi konsert "Double Trouble" sebagai tanda mengenang kejayaan konsert "Double Trouble" pada tahun 1993. Konsert kali ini diadakan di Bukit Kiara Equestrian and Country Resort, dan dilaporkan dihadiri seramai 18, 000 orang. Ini disusuli pula dengan konsert di Stadium Larkin, Johor Bahru yang diberi nama baru "Konsert DT", yang dilaporkan menarik seramai 12 ,000 peminat. Nama Konsert DT bertukar lagi menjadi "Konsert Gemuruh DT" sempena persembahan di Seberang Jaya pada 18 Disember dan penutup tirai di Sunway Lagoon Selangor pada 25 Disember 2010.
Search Kembali Dengan Konsert Fenomena 30 Tahun! Setelah 30 tahun bersama, akhirnya Search kembali berteriak dengan Konsert Fenomena 30 Tahun Search yang diadakan pada bulan November & Disember 2011. Search memulakan siri jelajah Konsert Fenomena Search 30 Tahun di Pulau Pinang pada 19 November 2011 dilaporkan 7, 000 orang hadir, Johor Bahru 3 Disember 2011 dilaporkan (siapa?) 10, 000 orang  dan berakhir di Kuala Lumpur 17 Disember 2011 iaitu 15, 000 rocker yang datang. Bagi tidak mahu menghampakan peminat Search di Sabah dan Sarawak, Search telah mengumumkan Sambungan Konsert Fenomena Search 30 Tahun Ke Borneo! Search membawa Konsert Fenomena Search 30 Tahun menjelajah ke dua negeri itu. 24 Disember 2011 di Kompleks Sukan Tawau hadiri 10,000 ribu peminat di Sabah dan diikuti Stadium Negeri Kuching, Sarawak, 31 Disember 2011 yang ditaja oleh Red One Sdn. Bhd iaitu konsert akhir ulang tahun ke 30 bagi SEARCH 2011 dengan dihadiri 15, 000 peminat yang diadakan di The Mines Seri kembangan Selangor.
Konsert di Singapura dan Perkembangan semasa (2012-2016)
Pada tarikh 28 Januari 2012, D’Touchz International membawa SEARCH & XPDC "LIVE" IN SINGAPORE 2012, di Stadium Tertutup Singapura. Lokasi yang pernah berlangsungnya konsert band-band Rock / Heavy Metal internasional seperti Iron Maiden, Metallica mahupun No Doubt itu. Yang menarik mengenai konsert itu adalah ianya merupakan buat pertama kalinya Search dan XPDC bergabung dalam satu konsert di negara repablik itu. Nilai-nilai sentimental yang dapat dilihat di sini adalah kedua-dua Lola dan Yan turut pernah menyertai Search serta XPDC yang membariskan kedua vokalisnya iaitu Mael & Ali dan dua pemain bess Yan & Zuar serta 2 pemain drum Amy & Lola. Gitaris Izo pula dibantu oleh anak lelaki Izo sendiri.
Pada 16 April 2012, sempena meraikan 30 tahun kumpulan Search, Hooray Marketing Sdn Bhd berkolaborasi bersama Search untuk mengeluarkan semua 101 buah lagu daripada album pertama hingga yang terakhir bersama satu bonus track " Kejoraku Bersatu" dan kesemuanya ini terkandung dalam format MP3 bersama keluaran khas gajet MP3 dibawah label Search. Dengan rekaan yang begitu klasik iaitu berbentuk tape kaset ia lengkap bersama headphone, charger dan remote sebagai hadiah khas berbentuk box set untuk peminat Search dan kesemua lagu ini menjalani proses master semula. Search telah membuat pemilihan 101 lagu bersama-sama yang merangkumi hampir semua lagu hit mereka yang diambil daripada album pertama, Cinta Buatan Malaysia sehingga yang terkini, Gothic Malam Edan, penghasilan MP3 yang turut mengandungi temu bual bersama anggota Search serta komposer yang telah menaikkan nama mereka hasil ciptaan untaian lagu hebatnya iaitu Datuk M. Nasir itu memberi signifikan tersendiri buat Search. MP3 ini hanya dihasilkan sebanyak 5000 unit dan dijual dengan harga RM333.00 setiap satu set.
Setelah menjelajah seluruh Malaysia melalui siri Konsert Double Trouble dengan kumpulan Wings bermula tahun 2010-2011, akhirnya pada 12 Oktober 2012 telah berlangsung Konsert Double Trouble Live in Singapore di Singapore Indoor Stadium. Konsert yang dianjurkan oleh Live! Empire ini telah mendapat sambutan yang hangat daripada peminat kedua-dua buah kumpulan di Kota Singa. Enam set persembahan secara keseluruhannya mengandungi lebih kurang 30 buah lagu yang dipersembahkan mereka pada malam bersejarah itu. Antara lagu yang dibawakan oleh Search pada malam konsert adalah seperti Mentari Merah Di Ufuk, Timur Gothik Malam Edan, Diari Habil Dan Qabil, No Way, Isi Atau Kulit, Cakap Memang Murah, Isabella, Pelesit Kota, Pawana dan diselitkan juga persembahan gitar solo oleh Kid dan drum solo oled Yazit.
Pada 7 April 2013, Search telah terpilih menerima Anugerah Sepanjang Hayat sempena Anugerah Bintang Popular Berita Harian 2012 anjuran akhbar Berita Harian, Anugerah Pencapaian Sepanjang Hayat diberikan kepada kumpulan Search sebagai mengiktiraf sumbangan dan jasa mereka dalam bidang muzik selama 32 tahun. Dalam majlis ini hanya empat orang anggota Search ( Kid, Din, Nasir dan Yazit) sahaja yang hadir menerima anugerah, manakala Amy tidak dapat hadir kerana berada di luar negara. Namun begitu, Amy telah menyampaikan ucapan menerusi rakaman video yang telah di buat awal sebelum itu.
Konsert yang dibawakan oleh Soundchek Pte. Ltd. ini diadakan di '''The Star Performing Arts Centre - The Star Theatre. '''Acara istimewa ini telah diberi nama "Acoustica Malam Edan Search”.   idea untuk menggunakan “Acoustica Malam Edan Search” telah diilhamkan oleh anggota Search sendiri dan ianya telah dipersetujui oleh pihak penganjur kerana ianya sebuah jenama yang cukup eksklusif dan penuh maksud tersirat. Edan yang bermaksud  “perfect” dalam bahasa  "hebrew"  atau lebih difahami dalam bahasa ibrani, membawa suatu makna yang bermaksud  “sempurna”, jadikan ia satu era yang sempurna pada malam edan akustik itu nanti. Dalam bahasa indonesia pula  “edan”  juga diberi maksud  “biul"  atau  "gila”,  dijadikan suatu malam yang sama-sama menggila pada malam konsert tersebut. Konsert ini juga itu tidak hanya dijayakan oleh mereka berlima sebaliknya turut disempurnakan oleh tiga pemuzik undangan terdiri daripada Zul Mahat, Aznan Alias dan Firdaus yang bertindak selaku pengarah konsert selain tiga pemuzik undangan, empat pemain string dan penyanyi latar yang rata-rata berpengalaman besar dalam konsert seperti ini.
Malam itu Search mendendangkan hampir 20 buah lagu untuk peminat mereka. Tidak hanya memilih lagu-lagu yang popular semata-mata sudah pasti terselit beberapa buah lagu yang jarang dimainkan tetapi besar maknanya. Paling tidak secara eksklusifnya lagu Satu Bangsa Satu Arah dan Pembakar Perasaan dimainkan untuk memenuhi halwa telinga peminat. Selain itu lagu lain yang turut dimainkan termasuklah Gadisku, Rozana, Bisa, Fenomena, Pawana dan Isi Atau Kulit yang membuai perasaan. Menutup persembahan pada malam itu, Search telah membawa lagu Mentari Merah Di Ufuk Timur dan Meniti Titian Usang.
Setelah bertahun-tahun menanti peluang untuk beraksi di pentas Istana Budaya, akhirnya impian itu terjelma menerusi Konsert Search Live In Istana Budaya pada 4-7 Disember 2014. Konsert anjuran Urban Creative Synergy (UCS) Sendirian Berhad dengan kerjasama Istana Budaya ini merupakan satu penghargaan Search kepada para peminat setianya yang sentiasa berharap Search akan beraksi di pentas berprestij ini. Konsert ini juga menjadi satu rekod sejarah kerana tiket konsert ini merupakan yang termahal untuk sesebuah kumpulan muzik beraksi di Istana Budaya. Tiket untuk konsert ini bermula daripada RM 109 dan yang paling mahal berharga RM 799.00. Selain menampilkan kelainan apabila diiringi kumpulan Paladin yang terdiri daripada lima pemain cello, Search tampil 'back to basic' di mana Kid dan Noordin selaku tunjang muzik Search sebagai pemain gitar, Nasir di posisi bass dan pastinya Amy sebagai penyanyi. Dalam persembahan sulung mereka di pentas berprestij itu, Search turut dibantu pemain dram Projek Pistol, Pae yang menggantikan Yazit dan pemain keyboard undangan Firdaus. Secara keseluruhannya, Search mempersembahkan 21 lagu termasuk Kejora, Rozana, Fantasia Bulan Madu, Isi Dan Kulit, Isabella, Gadisku, Diari Habil & Qabil, Gothic Malam Edan, No Way, Fenomena, Kereta Merah, Menuju Puncak, Honky Tong Kosong dan Pelesit Kota,  dan Pawana. Pemain drum Search, Yazit yang uzur ketika konsert ini berlangsung juga muncul dalam satu segmen khas dengan memainkan beberapa lagu Search dan kemunculan Yazit sangat bererti kepada Search dan para peminat setianya. Selain itu kehebatan Search juga terbukti apabila tiket untuk keempat-empat malam persembahan 'Tiket Habis Di Jual' dan konsert ini mencatat kutipan tertinggi untuk kesemua persembahan di Istana Budaya (IB) sepanjang tahun 2014.
Katharsis (2017-kini)
Album Katharsis telah dilancarkan secara rasmi pada 22 November 2017 dengan 10 lagu baru dan 2 single awal. Sidang Kangaroo dan  Nama Yang Kau Lupa diterbitkan M. Nasir dan ia membawa maksud satu proses penyucian, pembersihan dan pengaslian jiwa raga dalam bahasa Yunani Purba. Ia turut dipilih M. Nasir sebagai judul album studio ke-12 band rock nombor satu tanah air itu.Search memberi bayangan Katharsis yang juga album ke-12 mereka sebagai naskhah studio terakhir yang mungkin dihasilkan kumpulan berkenaan,Selain M Nasir, Search turut bekerjasama dengan beberapa komposer dan penulis lirik prolifik yang pernah menjayakan album terdahulu seperti S. Amin Shahab, Usop dan Buddhi Hekayat, Katharsis masih mengekalkan gaya muzik rock & roll Search, merangkumi ‘sound’, muzik, ‘chemistry’ dan hala tuju yang berakar umbi identiti mereka, Katharsis juga mencatat sejarah peribadi buat Search dan M. Nasir apabila mengambil masa selama 700 jam untuk disiapkan sepenuhnya. Album ini diterbit dan diedarkan Pawana Music dan Fenomena Music milik Datuk Ahmad Zaharul.
Official Merchandise Search by Santo (2019)
Search melakar sejarah apabila menghasilkan barang dagangan (merchandise) edisi terhad dalam kotak kayu edisi khas sebanyak 90 unit sahaja sempena sambutan album 30 Years Of Search Fenomena.Melalui satu perjanjian persefahaman yang telah dimeterai pada 10 Mei yang lalu, Santo diberi kuasa untuk menghasilkan barang dagangan kumpulan rock gergasi tanah air ini untuk para peminat mereka di seluruh Asia Tenggara Majlis Pelancaran Merchandise Search oleh Santo di Fenomena Music Plaza Damas Taman Sri Hartamas Kuala Lumpur iaitu 14 September 2019.
Search yang turut dianggotai Amy atau Suhaimi Abd Rahman selaku penyanyi), Hamzah Mohd Taib (Kid-gitar utama) dan Noordin Mohd Taib (Din-gitar irama), Nasir (gitar bess) bekerjasama dengan tiga anak muda iaitu Saiful, Herwan dan Aimie yang menggelarkan diri mereka Santo dalam menghasilkan barang dagangan eksklusif itu.
Harga ‘Wooden Box Fenomena’ dibahagikan kepada tiga jenis iaitu Premium yang dipanggil Fenomena Siri berharga RM799, Rock & Roll Siri RM649 dan Hard Rockin Siri RM449 dan disertakan Sijil yang ditandatangan sendiri oleh Search.
Belangsungkawa - Yazit Kembali ke rahmatullah
Allahyarham Yazit Bin Ahmad meninggal dunia pada 26 September 2019 di Unit Rawatan Rapi (ICU) Wad Urologi dan Nefrologi, Hospital Kuala Lumpur akibat kerosakan otak dan kekurangan oksigen dalam badan pada jam 11.53 pagi. Pemain drum tersohor Malaysia ini, arwah Yazit sebelum ini dimasukkan ke HKL akibat jangkitan paru-paru namun dibenarkan keluar dua hari selepas itu. Beliau turut menghidap penyakit buah pinggang kronik sejak 2009. Jenazah beliau dibawa ke Masjid Salehuddin Al Ayubi di Taman Melati Kuala Lumpur untuk disolat dan dikebumikan di Tanah Perkuburan Islam Raudatul Sakinah, Taman Selasih Kuala Lumpur.
Amy berundur dari Search
Amy mengundurkan diri daripada kumpulan Search yang ditubuhkan pada 1981. Amy atau nama penuhnya, Suhaimi Abdul Rahman mengumumkan pengundurannya daripada kumpulan Search buat kali kedua seperti sebelum ini berlaku pada awal tahun 1998. Amy membuat pengumuman itu dalam segmen #ArtisDudukDiam yang disiarkan secara langsung oleh Astro Gempak, kira-kira jam 3.30 petang 29 Mac 2020. Tidak kurang juga sebahagian besar para peminat kecewa dan sedih tindakan Amy mengumum secara rasmi keluar dari kumpulan Search. Para peminat terpaksa akur dengan keputusan Amy.
Pengunduran kali ini adalah berikutan tidak sehaluan dengan beberapa keputusan Search yang melibatkan pihak ketiga, Home Of Champion. Nasir yang masih kekal sebagai anggota Search cuba memujuk Amy untuk kembali ke pangkuan Search. Amy meletakkan syarat untuk kembali mestilah melibatkan Hillary Ang selaku pengasas Search dan Man Kidal yang kebetulan pada ketika itu sedang melalui proses memulihkan kedudukan ekonomi beliau setelah terkesan dengan pandemik Covid-19. Rentetan dari itu, legasi Search diteruskan dengan membariskan Amy Search, Hillay Ang, Man Kidal dan Nasir Daud. Selain Search yang dibarisi Din, Kid, Yan, Denden dan Minn.
Mengenang jasa dalam industri seni selama 42 tahun, selaku ketua kepada dua kumpulan Search, Amy atau nama sebenarnya Suhaimi Abdul Rahman menerima pingat Darjah Pangkuan Seri Melaka (DPSM) yang membawa gelaran Datuk.
Amy menjadi satu satunya pelaku seni yang menerima pingat tersebut sempena hari jadi Yang di-Pertua Negeri, Tun Mohd Ali Mohd Rustam yang ke-73.
“Syukur dan terima kasih yang tidak terhingga kepada kerajaan negeri Melaka, Yang di-Pertua Negeri, Tun Ali Rustam dan semua pihak yang terlibat. Pemberian pingat yang membawa gelaran Datuk kepada saya ini tidak akan merubah Amy Search yang semua kenali selama ini. Saya tetap Amy Search, penyanyi dan pemain industri muzik yang dikenali,” kata Amy mengulas penganugerahan tersebut.
Denden Gonjales Pengganti Amy
Tanggal 31 Disember 2021, Din dan Kid menjawap teka-teki mengesahkan penyanyi kelahiran negara jiran dari Indonesia, Denden Gonjales sebagai pengganti Amy sebagai penyanyi utama kumpulan Search. Din, Kid meletakan keyakinan dan kepercayaan kepada kemampuan Denden untuk menyampaikan lagu-lagu bernada tinggi, bersesuaian dengan muzik Search. Kehadiran Denden sebagai penyanyi kumpulan Search telah mendapat sambutan dari peminat-peminat Search dari dua negara serumpun Malaysia dan Indonesia.
'''Kontroversi Amy Rompak Jenama nama Search? Kontroversi Nasir, Perbalahan Amy dan Din, Kid dan Muncul Dua Kumpulan Search'''
Konsert Search Rockin On Rooftop (11 Jun 2022), Din dan Kid Isytihar Mereka Ialah Search Asal
Pada tarikh 11 June 2022, bertempat di bumbung kompleks beli-belah Campbell, satu konsert hebat di persembahkan oleh kumpulan Search dengan barisan baru terdiri dari Denden Gonjalez selaku vokal, Din, Kid, Yan, Min (Dram), termasuk Firdaus selaku pemain keyboard. Rata-rata peminat sangat berpuas hati dengan konsert yang berjalan lancar itu. Ramai masih belum 'move-on' dengan demam konsert ini. Din dan Kid yang telah menemui pengganti Amy iaitu Denden Gonjales mengumumkan kepada wartawan hiburan di akhbar, laman sosial dan para peminat bahawa mereka adalah kumpulan Search yang asal atau sebenar ketika mahu menjayakan konsert ini manakala kumpulan Amy adalah Search palsu yang telah di rompak nama Search oleh Amy. Namun Amy enggan memberi komen balas terhadap Din dan Kid itu.
Konsert Search Endemik @ Zepp KL ( 4 & 5 Jun 2022 )
Pada negara memasuki fasa endemik, Search telah umumkan konsert bersejarah yang dibarisi angota asal Amy, Man Kidal, Hilarry Ang dan Nasir dalam Konsert Search Endemik @ Zepp KL telah berlangsung selama dua hari,konsert yang pertama kalinya berlansung setalah hampir dua tahun negara dalam fasa pendamik covid 19, Search turut dendangkan dua lagi baru iaitu Endemik 1 & Endemik 2 beserta set list 20 lagu, antaranya Nigina, Setelah Hujan, Gelora Cintaku, No Way!! dan lagu Hits malar segar. Dalam segmen khas untuk arwah Yazit, Amy meyampaikan lagu Hello Kawan dengan penuh emosi dan juga tempat konsert berlangsung pertama kalinya di Zepp KL, Search jadi artis pertama pembukaan Zepp KL.
Sultan Johor terima kunjungan Amy & Search
Sultan Ibrahim Sultan Iskandar berkenan menerima kunjungan hormat penyanyi rock tersohor negara, Amy & Search.Hadir bersama pemai gitar utama handalan, Hillary Ang, Man Kidal dan pemain bass, Nasir Daud yang mana mereka merupakan anak kelahiran Johor Bahru dan Mersing. Pada 4 & 5 Jun lalu, Konsert Endemik Search berlangsung selama dua malam di Zepp Kuala Lumpur.Konsert yang berlangsung selama lebih dua jam dengan jumlah keseluruhan 45 lagu itu 'full house' selepas semua tiket habis terjual.
konsert Search sempena Sambutan Hari Malaysia Peringkat Mersing Johor 2022 (16 September 2022)
konsert di Stadium Mini Mersing itu bermula pukul 8.30 malam .Search Amy, Nasir, Hillary dan Man Kidal turut di bantu oleh Jenk Ali sebagai pemain drum. Search menghiburkan secar langsung hampir 15 lagu di antaranya Gelora Cintaku, Paraniod, Melayar Bahtera, Gadisku, Diari Habil Qabil, Setelah Hujan, Nigina dan lagu teristimewa Tiada lagi khas buat Tuanku Johor. Penonton membanjiri hampir 10 ribu rakyat johor dan luar datang untuk konsert ini.
Konsert Rock On Search: The Legends di Istana Budaya (IB), Kuala Lumpur ( 4 Disember 2022 )
Search menunaikan janji membawa penonton mengimbau liku awal pembabitan mereka dalam dunia muzik. Rentak Search bermula dengan menghiburkan pengunjung sebuah kelab hiburan di ibu negara selepas merantau dari Johor Bahru, Johor hinggalah muncul antara band rock terunggul tanah air. persembahan dengan lagu Gelora Cintaku diikuti dengan lagu rancak, Balada Pemuzik Jalanan dan Pelesit Kota. Daripada irama rancak, Search beralih kepada muzik perlahan menerusi untaian indah seperti Meniti Titian Usang, Gadisku, Kejora, Nigina dan Rozana. Sebanyak 22 buah lagu untuk konsert ini termasuk 2 lagu cover yang pernah mereka mainkan sewaktu awal di dalam muzik rock, Mr Crowley dan Bark At The Moon oleh Ozzy Osbourne dan Stairway To Heaven oleh Led Zeppelin.
Konsert Rock4Klasik di Esplanade Concert Hall Singapore (18 Mac 2023)
Kumpulan lagenda ini membuka tirai konsert untuk tahun 2023 bergabung dengan 2 lagi artis tersohor Malaysia seperti Ella dan Gersang serta kumpulan rock dari Singapura iaitu Majesty. Dengan kembalinya Search sedikit sebanyak mengubati rindu peminat-peminat setelah hampir sedekad Search tidak membuat persembahan di Kota Singa.
Konsert Search 'Fantasia Bulan Salju' di Genting Highlands (12 ogos 2023)
Search sekali lagi melakarkan sejarah rock tanahair setelah mengadakan konsert bersejarah yang dinamakan Konsert Fantasia Bulan Salju pada 12 Ogos 2023 bertempat di Arena of Stars, Resorts World Genting. Menjadi band tempatan yang pertama beraksi di pentas berprestij tersebut selepas 38 tahun ianya dibina.
Anggota kumpulan
Anggota Terkini
Barisan Amy Search (Anggota Asal Search 1981)
Ahli Undangan Bekas Anggota
Anugerah dan penghargaan
400px|thumbnail|kiri|Bersama pemenang di Anugerah Bintang Popular 1989
Maurice Gibb
Maurice Ernest Gibb, CBE (22 Disember 1949 – 12 Januari 2003) merupakan seorang penyanyi, pencipta lagu, penyanyi, pencipta lagu, dan penerbit rakaman British, yang mencapai kemasyhuran sebagai ahli kumpulan pop Bee Gees. Walaupun adik-beradiknya, Barry dan Robin Gibb adalah penyanyi utama kumpulan, kebanyakan album mereka termasuk sekurang-kurangnya satu atau dua komposisi oleh Maurice, termasuk "Lay It on Me", "Country Woman" dan "On Time". Bee Gees adalah salah satu kumpulan pop rock paling berjaya. Peranan Gibb dalam kumpulan ini memberi tumpuan kepada gubahan lagu, menyediakan vokal harmoni dan memainkan pelbagai instrumen.
Condé-sur-l'Escaut
ialah komun di jabatan Nord di utara Perancis.
Gertam
Gertam adalah sebuah pekan kecil di Kuala Pilah, Negeri Sembilan, Malaysia.
Kelayakan Piala Dunia FIFA 2022 – CAF Pusingan Ketiga
Pusingan Ketiga zon CAF untuk kelayakan Piala Dunia FIFA 2022 akan dimainkan pada Mac 2022.
Format
Sebanyak 10 pasukan yang mara dari pusingan kedua akan dibahagikan kepada lima pertemuan untuk bermain perlawanan di tempat sendiri dan tempat lawan secara timbal balik. Pemenang akan layak ke Piala Dunia FIFA 2022.
OpenJDK
Nhsvshxk
Kelayakan Piala Dunia FIFA 2022 – CAF Pusingan Ketiga
Pasukan mara
Sebanyak 10 pasukan yang mara dari pusingan kedua akan bermain di pusingan ini.
OpenJDK
Jahbshdnd
Kelayakan Piala Dunia FIFA 2022 – CAF Pusingan Ketiga
Undian dan pengagihan
Undian untuk pusingan ketiga telah diadakan pada 22 Januari 2022 di Douala, Cameroon, bermula pada 16:00 (UTC+1). Pengagihan adalah berdasarkan Kedudukan Dunia FIFA November 2021 (ditunjukkan dalam kurungan).
Nota: Pasukan dalam Huruf tebal layak ke Piala Dunia.
Perlawanan
1–1 pada agregat. Senegal menang 3–1 menerusi penalti dan layak ke Piala Dunia FIFA 2022.
2–2 pada agregat. Cameroon menang menerusi gol di tempat lawan dan layak ke Piala Dunia FIFA 2022.
1–1 pada agregat. Ghana menang menerusi gol di tempat lawan dan layak ke Piala Dunia FIFA 2022.
Maghribi menang 5–2 secara agregat dan layak ke Piala Dunia FIFA 2022.
Lam Carak, Seulimeum, Aceh Besar
Lam Carak merupakan sebuah gampong yang terletak di Mukim Lamteuba, kecamatan Seulimeum, Kabupaten Aceh Besar, provinsi Aceh, Indonesia.
Marazoleja
Marazoleja merupakan sebuah kawasan perbandaran di Sepanyol di Segovia, di komuniti autonomi Castile dan León.
Ádánd
Ádánd merupakan sebuah kampung yang terletak di wilayah Somogy, barat-daya Hungary.
Jeju Air
Jeju Air Co., Ltd., ialah sebuah syarikat penerbangan tambang rendah Korea Selatan yang pertama dan terbesar. Ia juga merupakan ahli pengasas Value Alliance.
Sejarah
Ditubuhkan sebagai usaha sama oleh Kumpulan Aekyung dan kerajaan Pulau Jeju pada tarikh 25 Januari 2005, Jeju Air menjadi syarikat penerbangan tambang rendah pertama Korea. Jeju Air dinamakan sempena Pulau Jeju.
Pada tahun 2016, ia membantu mewujudkan perikatan yang bernama Value Alliance, pakatan syarikat penerbangan tambang rendah (LCC) serantau pertama di dunia, yang terdiri daripada lapan Syarikat Penerbangan Tambang Rendah Asia Pasifik. Pada tahun 2017, Jeju Air membawa lebih 60 juta penumpang, dengan pendapatan dilaporkan sebanyak $890mm keuntungan operasi AS melebihi $80mm AS. Pada tahun 2018, Jeju Air membawa 7.3 juta penumpang antarabangsa bersama 4.7 juta penumpang domestik. Trafik domestiknya agak mendatar sejak tahun 2016 kerana ia telah memfokuskan hampir sepenuhnya pada pengembangan antarabangsa.
Operasi penerbangan Jeju Air terjejas oleh wabak koronavirus. Pada November 2020, terdapat kira-kira 3,100 pekerja di syarikat penerbangan itu. Pada Ogos 2021, Jeju Air menjual saham untuk mengumpul $180 juta untuk operasi pembiayaan.
pada Bulan Jun 2023, ada diumumkan bahawa, Syarikat Penerbangan Jeju Air, ada membuka laluan tanpa henti, antara Seoul/Incheon dengan Hiroshima, dengan penerbangan bermusim dari 13 Julai 2023, hingga 31 Ogos 2023.
pada bulan Jun 2023, di laman aeroroutes, ada diumumkan bahawa, Syarikat Penerbangan Jeju Air, ada merancang untuk memulakan semula, laluan antarabangsa dari Seoul/Incheon ke Phu Quoc, yang akan dimulakan semula pada 29 Oktober 2023, dengan armada pesawat Boeing 737-800.
di laman yang sama, juga ada diumumkan bahawa, Syarikat Penerbangan Jeju Air, ada merancang untuk membuka laluan antarabangsa tanpa henti baharu, dengan laluan Busan-Ulaanbaatar, yang akan dimulakan pada 24 Julai 2023.
Destinasi
Jeju Air menawarkan perkhidmatan domestik berjadual, serta destinasi antarabangsa termasuk China, Jepun, Rusia, Kepulauan Mariana Utara dan pelbagai negara Asia Tenggara.
Perjanjian perkongsian kod
Perkongsian kod Syarikat Penerbangan Jeju Air dengan syarikat penerbangan berikut.
Armada semasa
thumb| Jeju Air [[Boeing 737 Next Generation|Boeing 737-800]] , Jeju Air mengendalikan armada semua-Boeing 737 yang terdiri daripada pesawat berikut:
Shuugo Oshinari
Shûgo Oshinari (忍成 修吾) ialah seorang pelakon Jepun yang paling dikenali dengan watak yang dipegangnya dalam Battle Royale II: Requiem (2003) yang kontroversi dan filem arahan Shunji Iwai, All About Lily Chou-Chou (2001).
Oshinari juga muncul dalam empat buah video muzik penyanyi wanita Jepun Kumi Koda semasa Koda menerbitkan 12 buah single dalam masa 12 minggu. Video-video tersebut ialah "You", "Lies", "Feel" dan "Someday".
Kampung Tengkek
Kampung Tengkek merupakan sebuah kampung yang terletak di Batu Kikir, dalam Negeri Sembilan, iaitu sebuah negeri di Malaysia.
Tengkek adalah sebuah kampung yang terletak di Batu Kikir, Negeri Sembilan, Malaysia.
Poskod
Poskod yang digunakan di Kampung Tengkek, Batu Kikir, Negeri Sembilan ialah 72200.
Neyriz Integrated Quarry
Neyriz Integrated Quarry merupakan sebuah kawasan yang terletak di Iran.
Qulubəyli
Qulubəyli merupakan sebuah kampung yang terletak di daerah Imishli, Azerbaijan.
Synchrosound Sdn Bhd
Salah sebuah daripada syarikat penerbit rekod Malaysia.
Synchrosound Studio Sdn Bhd No 2, Tingkat 5 Kompleks Kemajuan Jalan 19/1B 46310 Petaling Jaya Selangor Darul Ehsan Malaysia
Synchrosound Studio Sdn Bhd
Harihar
Harihar ialah sebuah bandar dalam daerah Davanagere di negeri Karnataka, India.
Demografik 2001
Menurut bancian India pada tahun 2001, Harihar memiliki bilangan penduduk seramai 75,042. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.
Pendidikan 2001
Menurut bancian India pada tahun 2001 Harihar memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 54% lelaki dan 46% wanita mampu membaca. 11% dari populasi berusia di bawah 6 tahun. (2001)
Rexel
Rexel adalah kumpulan Perancis yang khusus dalam pengedaran peralatan elektrik, pemanasan, pencahayaan dan paip, tetapi juga dalam produk dan perkhidmatan tenaga yang boleh diperbaharui dan kecekapan tenaga, perumahan dan perkhidmatan yang bersambung seperti penyewaan alat mudah alih atau perisian untuk profesional. Ditubuhkan pada tahun 1967, Rexel telah memperluas jangkauannya selama bertahun-tahun. Hari ini, penawarannya menggabungkan pelbagai peralatan dengan perkhidmatan dalam bidang automasi, kepakaran teknikal, pengurusan tenaga, pencahayaan, keselamatan, kejuruteraan iklim, komunikasi, automasi rumah dan tenaga boleh diperbaharui.
Saint-Germain-Laprade
Saint-Germain-Laprade ialah komun di jabatan Haute-Loire di Auvergne, selatan-tengah Perancis.
Linggasirna
Linggasirna merupakan sebuah desa yang terletak dalam (daerah) kecamatan Sariwangi, Kabupaten Tasikmalaya, Provinsi Jawa Barat, Indonesia.
Poskod
Poskod yang digunakan di Linggasirna adalah 46465. Terdapat buah desa di dalam daerah kecamatan Sariwangi.
Taman Kanak-kanak Ar Rahmah, Jl. Sma Negeri 46
Taman Kanak-kanak Ar Rahmah atau nama ringkasnya TK Ar Rahmah, merupakan sebuah Taman Kanak-kanak Swasta yang terletak di Jl. Sma Negeri 46, Jakarta Timur, Indonesia.
Taman Kanak-kanak Ar Rahmah memiliki kod NPSN 20111828. Pada 2010, TK Ar Rahmah memiliki 0 pelajar lelaki dan 0 pelajar perempuan, menjadikan jumlah keseluruhan murid seramai 0 orang. 2010
Masjid Kampung Beting
Masjid Kampung Beting merupakan sebuah Masjid yang terletak dalam daerah Kuala Pilah, Negeri Sembilan, Malaysia. Ia menjadi pusat ibadat bagi masyarakat setempat.
Latar belakang
Masjid Kampung Beting terletak di kedudukan Latitud 2 darjah, 46 minit, 41.2 saat Utara dan Longitud 102 darjah, 14 minit, 30.3 saat Timur. Arah kiblatnya adalah pada 292 darjah, 37minit, 32.6 saat.
Rujukan
3
Return to Never Land
Return to Never Land (juga dikenali sebagai Peter Pan: Kembali Ke Never Land) ialah filem animasi 2002 yang diterbitkan oleh studio DisneyToons di Sydney, Australia dan diedarkan oleh Walt Disney Pictures dan Buena Vista Distribution. Ia ditayangkan di Malaysia pada Mac 2002.
Kisahnya adalah mengenai Peter Pan dan anak Wendy, Jane.
Pelakon
Filem ini turut disertai oleh beberapa orang pelakon terkenal, antaranya adalah Blayne Weaver, Harriet Owen, Corey Burton
Fairy Tail Zero
Fairy Tail Zero (フェアリーテイル ゼロ) ialah siri manga Jepun yang ditulis dan dilukiskan oleh Hiro Mashima. Siri ini ialah prekuel untuk manga Fairy Tail oleh Mashima, yang menggambarkan peristiwa-peristiwa yang membawa kepada pembentukan persatuan ahli-ahli sihir yang dijadikan tajuk siri. Siri televisyen anime Fairy Tail termasuk adaptasi terbitan turunan, yang disiarkan dari Januari 9 sehingga Mac 26, 2016.
Plot
105 tahun sebelum peristiwa Fairy Tail asal berlaku, Mavis Vermillion yang berumur 6 tahun tinggal di Tenrou Island sebagai hamba persatuan ahli-ahli sihir Red Lizard. Sebuah pertelingkahan ganas meletus antara Red Lizard dan persatuan saingan mereka, Blue Skull, meninggalkan Mavis satu-satunya yang jelas terselamat bersama Zera, anak muda tuan Red Lizard ini. Tujuh tahun kemudian, sekumpulan pemburu harta karun – Yuri Dreyar, Precht Gaebolg, dan Warrod Sequen – datang ke pulau itu untuk mencari bahagian utama, Jed Sirius Semasa Mavis dan Yuri berdepan tukar pemilikan jed, mereka mendapati ia telah diambil oleh Blue Skull. Mavis mencadangkan dia dan Zera mengiringi pemburu harta untuk mendapatkan semula harta karun.
Perjalanan kumpulan ke bandar Magnolia, di mana Blue Skull telah menubuhkan sebuah rejim kejam. Mavis gagal untuk membohongi induk persatuan untuk mengembalikan jed dengan sihir ilusi, dan dia berundur ke dalam hutan dengan sekutu separasnya. Pertemuan Mavis dengan seorang pemuda yang tanpa pengetahuan Mavis, pemuda itu adalah Zeref, ahli sihir hitam terkenal. Mavis meluahkan simpati terhadap lelaki itu, yang ditimpa sumpahan yang melayukan dan membunuh semua kehidupan di sekeliling dia, dan menyakinkan mereka untuk mengajar Mavis dan sekutunya bagaimana untuk menggunakan sihir untuk memerangi Blue Skull. Mereka berjaya menggulingkan Blue Skull menggunakan sihir mereka, tetapi Mavis mendapati bahawa jed telah menjadi tercemar dengan sihir jahat. Apabila Yuri mengambil jed untuk dirinya sendiri, dia tidak sengaja menggabungkan dengan naga rangka besar digunakan oleh Blue Skull dan mengganas tak terkawal melalui bandar. Mavis menyelamatkan Yuri dengan menggunakan Law, mantera prototaip ajaran dari Zeref. Walau bagaimanapun, Mavis kehilangan keupayaannya berusia sebagai kesan sampingan daripada menggunakan mantera kurang dikuasai.
Selepas pulih dan mengetahui keadaan Mavis itu, Yuri mendedikasikan dirinya untuk melindunginya sebagai kawan. Dia juga mendedahkan kepada Mavis yang Zera adalah satu ilusi hanya dia boleh melihat; Zera mengesahkan lagi bahawa Zera sebenar mati ketika serbuan Blue Skull di pulau itu, dan Mavis disedari dicipta dia sebagai tindak balas kepada kematiannya. Mavis menerima Zera sebagai ilusi, menyebabkan dia hilang, dan menganjurkan persatuan ahli sihir Fairy Tail dalam ingatannya.
Keluaran
Hiro Mashima mula menerbitkan siri ini dalam isu pertama majalah Kodansha Fairy Tail Bulanan pada Julai 17, 2014. Siri ini berakhir dalam isu ke-13 dan terakhir majalah itu pada 17 Julai 2015.
Anime
Adaptasi Fairy Tail Zero telah diumumkan untuk siri televisyen anime Fairy Tail pada jalur jaket Jilid 52 dan pada jilid terkumpul tunggal siri Fairy Tail. Adaptasi ini ditayangkan pada Januari 9, 2016. Lagu pembukaan "Ashita o Narase" (明日を鳴らせ), dinyanyikan oleh Kavka Shishido, manakala lagu pengakhiran, "Landscape", dinyanyikan oleh Solidemo. Untuk episod 277, tema akhir "Masayume Chasing", dinyanyikan oleh BoA.
Sayang (album Hetty Koes Endang)
Sayang adalah Album dari penyanyi Hetty Koes Endang yang dicipta pada tahun 1983 dengan label Musica Studios. Walaupun penampilan Hetty dalam sampel album, album ini adalah album kompilasi dari artis-artis Studio Muzik pada masa itu. Hetty hanya menyanyikan dua lagu termasuk lagu ciptaan Titiek Hamzah berjudul "SAYANG", yang berjaya menjadi juara ketiga XXIV Festival Internacional De La Cancion Vina Del Mar Chile 1983, Hetty sendiri berjaya menjadi penyanyi terbaik pada festival ini. Nor Haslinda merupakan penulis buku 'SAYANG' sejak tahun 1980.
Kheyrabad, Rudan
Kheyrabad, Rudan merupakan sebuah kawasan yang terletak di Iran.
Abdul Muttalib
Abdul Muttalib Syaibah ibn Hashim (عَبْد ٱلْمُطَّلِب شَيْبَة ٱبْن هَاشِم, ʿAbd al-Muṭṭalib Shaybah ibn Hāshim, c. 497 – 579) ialah datuk kepada nabi umat Islam, Nabi Muhammad.
Kehidupan awal
Bapanya ialah Hashim ibn 'Abd Manaf, leluhur bagi keturunan yang dimuliakan, Bani Hasyim, salah sebuah kabilah di Mekah, kaum Quraisy. Mereka mendakwa merupakan keturunan daripada Nabi Ismail dan Nabi Ibrahim. Ibunya ialah Salma binti Amr, dari Bani Najjar, sebuah kabilah dari kaum Khazraj di Yathrib (lkemudiannya dipanggil Madinah). Hasyim telah meninggal dunia semasa sedang berurus niaga di Gaza, sebelum Abdul Muttalib lahir.
Beliau telah diberikan nama "Syaibah" yang bermaksud 'orang tua' atau 'uban' disebabkan terdapat jalur putih di rambut hitamnya, dan kadang kala dipanggil Syaibah al-Ḥamd ("Uban yang dipuji"). Selepas kematian bapanya, beliau dibesarkan di Yathrib oleh ibunya dan keluarga belah ibunya sehingga berusia 8 tahun ketika bapa saudaranya Muttalib ibn Abd Manaf pergi berjumpa dengannya di sana dan memohon kepada Salmah untuk beliau menjaga Syaibah. Salmah akhirnya membenarkan Syaibah pergi kepada Muttalib. Sebaik sahaja tiba di Mekah, penduduk Mekah menyangka anak yang tidak dikenali itu sebagai hamba kepada Muttalib, maka mereka menggelar Syaibah sebagai Abdul Muttalib yang bermaksud Hamba Al-Muttalib..
Pokok Jelawai Ketapang
Pokok Jelawai Ketapang merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya Terminalia catappa L.